|  |
| --- |
| **SKUODO RAJONO SAVIVALDYBĖS TARYBA** |
|  | Teikti tarybaiPetras Pušinskas |
| **SPRENDIMAS****DĖL SUTIKIMO REORGANIZUOTI VIEŠĄJĄ ĮSTAIGĄ SKUODO GREITOSIOS MEDICINOS PAGALBOS STOTĮ PRIJUNGIANT JĄ PRIE VIEŠOSIOS ĮSTAIGOS SKUODO PIRMINĖS SVEIKATOS PRIEŽIŪROS CENTRO**  |
|  |
| 2020 m. rugpjūčio 18 d. Nr. T10-163/T9- |
| Skuodas |

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu ir 4 dalimi, Lietuvos Respublikos civilinio kodekso 2.97 straipsnio 3 dalimi, Lietuvos Respublikos viešųjų įstaigų įstatymo 15 straipsniu, Lietuvos Respublikos sveikatos priežiūros įstaigų įstatymo 28 straipsnio 9 punktu, Lietuvos Respublikos sveikatos sistemos įstatymo 63 straipsnio 7 punktu, Skuodo rajono savivaldybės taryba  n u s p r e n d ž i a:

1. Sutikti reorganizuoti viešąją įstaigą Skuodo greitosios medicinos pagalbos stotį prijungiant ją prie viešosios įstaigos Skuodo pirminės sveikatos priežiūros centro iki 2020 m. gruodžio 31 d.

2. Nustatyti, kad:

2.1. reorganizavimo tikslas – efektyvesnis žmogiškųjų, finansinių ir materialinių išteklių panaudojimas optimizuojant valdymo struktūrą;

2.2. reorganizavimo būdas – prijungimas;

2.3. reorganizuojama įstaiga – viešoji įstaiga Skuodo greitosios medicinos pagalbos stotis, kodas 274586640, adresas: Šatrijos g. 5, 98114 Skuodas;

2.4. dalyvaujanti reorganizavime įstaiga – viešoji įstaiga Skuodo pirminės sveikatos priežiūros centras, kodas 173942495, adresas: Šatrijos g. 5, 98114 Skuodas;

2.5. po reorganizavimo veiksianti įstaiga – viešoji įstaiga Skuodo pirminės sveikatos priežiūros centras, kodas 173942495, adresas: Šatrijos g. 5, 98114 Skuodas, kuri teiks pirminės sveikatos priežiūros ambulatorines ir greitosios medicinos pagalbos paslaugas;

2.6. po reorganizavimo veiksiančios viešosios įstaigos savininko teises ir pareigas įgyvendins Skuodo rajono savivaldybės taryba.

3. Įpareigoti viešosios įstaigos Skuodo pirminės sveikatos priežiūros centro direktorių Virginijų Kiguolį ir laikinai einančią viešosios įstaigos Skuodo greitosios medicinos pagalbos stoties direktoriaus pareigas Rūtą Razmienę iki rugsėjo 15 d. parengti viešosios įstaigos Skuodo greitosios medicinos pagalbos stoties ir viešosios įstaigos Skuodo pirminės sveikatos priežiūros centro reorganizavimo sąlygų aprašą, jį viešai paskelbti ir pateikti Juridinių asmenų registrui ne vėliau kaip pirmą viešo paskelbimo apie reorganizavimo sąlygų aprašo parengimo dieną, taip pat raštu pranešti visiems kreditoriams apie reorganizavimo sąlygų aprašo parengimą.

4. Paskirti Savivaldybės administracijos savivaldybės gydytoją (vyriausiąjį specialistą) Paulių Poškį atsakingą už šio sprendimo įgyvendinimą.

5. Įpareigoti Savivaldybės administracijos direktorių Žydrūną Ramanavičių skelbti šį sprendimą Lietuvos Respublikos teisėkūros pagrindų įstatymo nustatyta tvarka Teisės aktų registre.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras | Petras Pušinskas |

Sima Jablonskienė, Tel. (8 440) 45 560, el. p. sima.jablonskiene@skuodas.lt